b'\n_START_ARTICLE_\nTorek\n_START_PARAGRAPH_\nT\xc3\xb4rek je dan v tednu med ponedeljkom in sredo. Po sodobnem evropskem pojmovanju je torek drugi dan v tednu (glej ISO 8601), po starem judovskem gledanju pa tretji. Tako je tudi v ZDA, kjer je torek po navadi dan volitev. Zvezne volitve so na torek po prvem ponedeljku v novembru._NEWLINE_Slovensko ime torek izhaja iz vrstnega reda dneva v tednu (iz stcsl. vtori, drugi; drugi dan v tednu).'